Seun (10) verdrink by Strand | Nuus24
Johannesburg – Die lyk van ‘n tienjarige seun wat by Melkbaai-strand by Strand in die Wes-Kaap verdrink het, is gevind, het die nasionale seereddingsinstituut gesê. “Die polisie se duik-eenheid het tydens ‘n reddingspoging die kind se lyk gevind...” het Craig Lambinon, ‘n woordvoerder vir die NSRI, gesê.Die kind se 13-jarige neef het hom as vermis aangemeld nadat hulle sonder toesig op ‘n branderplank gaan roei het. Die seun het na bewering afgeval en kon nie swem nie. Die tiener sê hy het sy nefie probeer red, maar hy het te vinnig onder die water verdwyn. Volgens die NSRI het die seun Donderdagmiddag vermis geraak. Sy lyk is dieselfde aand opgespoor. Volg Nuus24 op Twitter Paceshifters - 25 november 2017 - Rotown, Rotterdam
Cut ’N’ Run tour
Foo Fighters, Dinosaur Jr, Black Crowes
Rhinorino Homepage – Facebook – Twitter – Instagram Probeer tog in jongmense se skoene staan | Netwerk24
Deur Nicole Van Niekerk, Open Window Institute 03 Junie 2019 10:02
Jong volwassenes. Dis ’n vreemde konsep. Dit hou soveel verwagtinge in – jy beheer jou eie geldsake (wat meestal uit sakgeld uit bestaan), jy kan bestuur, jy doen jou eie inkopies, maar op dieselfde tyd is jy ’n student, jy moet swot en jy wil kuier.
Jy lewe in ’n land waar alles verander wat jy ken. Jy probeer jouself in ’n warboel van emosies, veranderlikes en nuwe gewoontes vind. Jy probeer kop bo water hou want skielik is jy deel van die grootmenswêreld maar eintlik voel jy nog soos ’n kind wat jou ma se kos en jou warm bed mis.
Millenniërs roem hulle daarop dat ons almal anders is, maar op hierdie ouderdom het ons een ding in gemeen en met ’n hele paar generasies voor ons: Ons almal wil (en wou) net ons eie plek in die wêreld vestig.
Ons wil ’n stem hê, ’n betekenisvolle bestaan voer en ons drome na-jaag. Ons wil glo dat ons dade en opinies ’n verskil in ander se optredes, denke en kommentaar kan maak. Ons wil ons eie denke uitbasuin aan die wêreld, ons wil ander se menings hoor en daaroor kan debatteer. Ons wil glo dat ons die wêreld ’n beter plek kan maak. Klink dit dalk bekend?
Die enigste ding wat verskil, is die manier waarop ons ons voete in die wêreld probeer vind. Ons gebruik sosialemediaplatforms, julle het ondergrondse groepe en organisasies gehad. Ons skryf rubrieke en blogs en versprei dit oor die wêreld vir miljoene mense om te lees, julle het liedjies en boeke geskryf wat baie keer verban was.
Ons lewe nie in vrees dat ons oproepe en gesprekke afgeluister word nie, want ons het met vryheid van spraak groot geword, ons kies om dit aan die wêreld te verkondig. Jul ouers het julle gestraf vir jul radikale opinies en ons word op sosiale media afgeskryf deur ’n ouer generasie wat nie verstaan dat slegsê en om iemand name te noem steeds boeliegedrag is, al doen jy dit voor ’n rekenaarskerm nie.
Ja, ons opinies is radikaal vir julle. Ons probeer sin maak van ’n wêreld wat om ons in ’n chaos gedompel word.
Ons probeer ons ouers trots maak, ons vriende gelukkig hou, ons Instagram-followers tevrede hou en êrens tussen in moet ons ook nog probeer om kop te verloor nie. Ons word oorlaai met sensoriese inligting, met opinies en mense wat nie skroom om ’n ding op sy naam te noem nie.
Verlies, hartseer en uitbranding word baie keer in die kroeg oorkant die straat hanteer, en liefde is nie meer die romantiese beeld waarvan ons gedroom het nie. So, ek sê weer, ons opinies is radikaal, maar probeer asseblief verstaan dat dit die enigste manier is hoe ons sin kan maak van hierdie radikale wêreld om ons.
As julle nie belangstel in ons vreemde en somtyds rebelse uitlatings op sosiale media nie, hou verby. Ons gaan dit definitief nie weet nie en dit gaan ons ook nie pla nie. As julle belangstel in hoe ons dink en dalk selfs met ons saamstem, weet ek dat julle kommentaar hoog geag word, ons wil ’n brug bou, ons wil by die ouer generasies leer, ons wil jul opinies hoor en oop gesprekke met julle kan voer. Dieselfde geld vir as julle nie met ons saamstem nie, maar deur ons sleg te sê en op ’n negatiewe manier aan te val, maak julle niks beter as die kuberboelies wat ons op skool reeds geteister het nie.
LEES MEER: Is jy dalk ’n boelie?
Hiermee vra ek jou dus, liewe leser, dink voor jy daardie kommentaar skryf. Dink aan waar jy was toe jy ons ouderdom was. Dink aan die voorbeeld wat aan ons gestel word, as die mense by wie ons juis wil leer ons afbreek en slegsê net omdat ons ’n anderste denkwyse het. Probeer verstaan dat die persoon wat jy op sosiale media boelie nie een of ander vreemdeling is nie. Dit is jou kind, jou kinders se vriende, die mense wat langs jou seun of dogter in die klas sit.
Ons probeer ons voete vind, ons stemme kry en ons plekke in die wêreld oopkrap. Probeer om nie minder van ons te dink net omdat ons metodes verskil van julle s’n nie.
Meer oor: Menings | Diestudentgenerasies | Die Student | Studente
Gee ons millenniërs ’n kans